  Виталий Пронин 25 школаысь спортзалэз тупатъяны но спортъя 25 клуб усьтыны чакламын.Россилэн бюджетысьтыз 16,5 миллион манет висъяны чакламын Удмуртиысь гурт школаосын спортэз азинтонлы. Эшшо 8 миллион вуоз Удмуртилэн бюджетысьтыз. Со коньдонэн 25 школаысь спортзалэз тупатъяны но спортъя 25 клуб усьтыны чакламын. Коньдон висъямын луоз вань ёросъёслы, дышетскисьёслэсь но спортэн эшъяськись нылпиослэсь лыдзэс чакласа. Таӵе юрттэт чотын спортэн эшъяськись пиналъёслэн лыдзы 12 процентлы будыны кулэ.Валентина Емельянова Туспуктӥз А. Горбунов  